R O M Â N I A                                                                                                                                                                                                                                                                                                                                               
JUDEŢUL TIMIS                                                                                              

CONSILIUL LOCAL AL ORAȘULUI DETA                                                                PROIECT
H O T Ă R Â R E A
privind trecerea a 4600 mp. teren din domeniul public al Orașului Deta în domeniul public al Județului Timiș.
Analizând temeiurile juridice, respectiv:
a) art. 294, alin. (3) și alin. (7) din Ordonanța de Urgență a Guvernului nr. 57/2019 privind Codul Administrativ cu modificările și completările ulterioare;
b)  Ghidul specific – Condiții de accesare a fondurilor aferente PNRR ÎN CADRUL APELULUI  DE PROIECTE PNRR/2022/C3/S/I.1A - Componenta 3 – Managementul deșeurilor, Investiția I.1.a  Înființarea de centre de colectare prin aport voluntar.
Ținând cont de:
a) referatul de aprobare cu nr. 10.944/11.11.2022 al primarului orașului Deta, în calitatea sa de inițiator;
b) raportul nr. 10.945/11.11.2022 al Serviciului Urbanism, amenajarea teritoriului, autorizarea executării lucrărilor și administrarea patrimoniului din cadrul Aparatului de specialitate al Primarului orașului Deta, înscris în CF nr. 401793, nr. cad. 401793, din domeniul public al Orașului Deta, în domeniul public al Județului Timiș; 
c) avizul consultativ al Comisiei Urbanism a Consiliului local.
În temeiul prevederilor art. 129 alin. (14) și art. 196 alin. (1), lit. a) din Ordonanța de Urgență a Guvernului nr. 57/2019 privind Codul Administrativ cu modificările și completările ulterioare.
Consiliul local al orașului Deta adoptă prezenta hotărâre:
Art. 1 - (1) Se aprobă trecerea a 4600 mp. teren înscris în CF nr. 401793, nr. cad. 401793, din domeniul public al Orașului Deta în domeniul public al Județului Timiș, conform anexei care face parte integrantă din prezenta hotărâre.

(2) Terenul prevăzut la alin. (1) se declară ca fiind bun de interes public județean.

Art. 2 - Terenul va fi utilizat în scopul înființării unui centru de colectare prin aport volutar.
Art. 3 -  Predarea primirea terenului se va realiza printr-un proces verbal de predare-primire încheiat între orașul Deta prin Consiliul Local al orașului și Județul Timiș prin Consiliul Județean Timiș.

Art. 4 - Orașul Deta și Județul Timiș își vor actualiza în mod corespunzător datele din evidența financiar contabilă.

Art. 5 - Cu ducere la îndeplinire a prezentei hotărâri se încredințează orașul Deta și direcția de administrare a patrimoniului din cadrul Consiliului Județean Timiș.

Art. 6 - Prezenta hotărâre se comunică, prin intermediul secretarului general al orașului, în termenul prevăzut de lege:
- Instituției Prefectului - Județul Timiş;

- Primarului orașului Deta;

- Compartimentului Administrație publică locală, protocol;

- Serviciului Urbanism, amenajarea teritoriului, autorizarea executării lucrărilor și administrarea patrimoniului;

- Serviciului Buget, contabilitate, finanțe, impozite și taxe;
- Consiliului Județean Timiș;
- prin publicare pe site-ul www.detatm.ro-Monitorul oficial local.
INIȚIATOR PROIECT,                                                  AVIZEAZĂ PENTRU LEGALITATE:

